**PRAVILNIK**

**IX.Međunarodnog otvorenog prvenstva Vojvodine u šahu**

1- Šahovski savez Vojvodine uz saradnju sa Šahovskim savezom Srbije, Pokrajnskog sekreterijata za sport I grada Novog Sada organizuje na Ribarskom ostrvu – restoran Ribarac, u vremenu **22. - 27. jula. 2018**. god. IX Međunarodno otvoreno prvenstvo Vojvodine za 2018. Turnir je istovremeno I Omladinski I Ženski Šampionat Vojvodine. Turnir je podeljen na A turnir (Elo 2000 I preko) , B turnir (Elo 1600 do 2000) I C turnir (do 1700 Elo)

2- A turnir se igra u 9 kola,a B I C turnir u 8 kola**,** po Švajcarskom sistemu, FIDE varijanta, kompjutersko parovanje, program swiss manager.

3- Tempo igre A turnira je 90 minuta + 30 sekundi bonifikacije za svaki odigrani potez,**.** a B I C turnira je 60 minuta + 30 sekundi bonifikacije za svaki odigrani potez Pisanje poteza je obavezno od početka do kraja partije.

4- Turnir se igra po FIDE Pravilima šahovske igre**.**

5- Otvaranje turnira je 22. jula (nedelja) u 10.30 časova, a nakon otvaranja počinje prvo kolo.

6- Sva kola igraju se po rasporedu koji je naznačen u raspisu turnira koji je I sastavni deo ovog pravilnika.

7- Odlaganje partija nije dozvoljeno, a igrač koji izgubi partiju zbog neopravdanog nedolaska na tekuće kolo, briše se iz daljeg takmičenja.

8- Organizator kompletno obezbeđuje rekvizite za igru.

9- Turniri se rejtinguju kod FIDE.

10- Pobednik turnira je igrač koji osvoji najveći broj poena. U slučaju deobe mesta odlučuju dodatni kriterijumi: Buholc (-1 najslabiji rezultat), Buholc, Progres, Performans.

11- Dva najbolje plasirana omladinca I dve najbolje plasirane omladinke registrovani na području Vojvodine, stiču pravo da igraju na omladinskom Pojedinačnom prvenstvu države za 2019. godinu.

12- Sudije turnira: IA Nikolić Petar-glavni Sudija. Zamenik glavnog Sudije IA Stanimirovic Zoran. FA Ćirjanić Velibor, NA Racić Pera.

13- Odluke sudija su izvršne, a u slučaju eventualnog spora, konačnu odluku donosi glavni sudija, na čiju odluku, nezadovoljna strana može uložiti žalbu Turnirskom odboru, najkasnije 15 minuta nakon nastalog spora, odnosno 15 minuta po završetku partije. Žalba se predaje glavnom sudiji turnira u pisanoj formi, sa uplatom takse od **2.000,00 dinara** u gotovini. U slučaju usvajanja žalbe, uplaćeni novac se vraća podnosiocu žalbe. Turnirski odbor obavezan je da saopšti konačnu odluku po podnetoj žalbi, najkasnije jedan sat pre početka sledećeg kola.

14- Dozvoljeno kašnjenje na partiju je 59 minuta I 59 sekundi,a igrač može jedanput u toku turnira uzeti slobodno kolo uz dobijanje ½ poena uz predhodnu najavu glavnom sudiji. Najava mora uslediti pre parovanja narednog kola. Igrač ne može uzeti slobodno kolo u poslednja tri kola tj: u 7. 8. I 9. Kolu.

15- Turnirski odbor sačinjavaju: 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 1. zamenik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 2. zamenik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

16- **Nagrade:** Obezbeđuje organizator u skladu sa raspisom turnira.

17- Bez odobrenja sudije igraču je zabranjeno da za vreme trajanja partije poseduje mobilni telefon ili neko drugo elektronsko sredstvo komunikacije. Ako bilo koji takav uređaj proizvede zvuk ili da neki signal, igrač će izgubiti partiju.

**U sali za igru zabranjeno je pušenje, analiziranje partija**, **unošenje i upotreba alkohola.**

18- Sve što nije definisano ovim Pravilnikom, u pogledu pravila igre ili turnirskih pravila, odluku donosi glavni sudija na osnovu važećih pravila.

19- Ovaj Pravilnik je propisao organizator turnira, a isti će biti istaknut na vidnom mestu pre početka prvog kola. Povlačenjem svog prvog poteza takmičar daje svoju saglasnost sa Pravilnikom, a time i svoju obavezu da će isti i poštovati.

 Šahovski Savez Vojvodine

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 s.r. Generalni sekretar

 Bokan Danko